
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1561 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία φύλαξης των οικονομικών προσφορών 
από την υποβολή μέχρι και την αποσφράγισή τους 
κατά την ανάθεση δημοσίων συμβάσεων μελετών 

και παροχής συναφών υπηρεσιών. 1 

Ίδρυση Σχολής Προπονητών Ιστιοπλοΐας Β' κατη¬ 
γορίας. 2 

Ίδρυση Σχολής Προπονητών Ιστιοπλοΐας Γ' 

Κατηγορίας. 3 

Τροποποίηση απόφασης «Μεταβίβασης αρμοδιοτήτων 
στη Γ ενική Γ ραμματέα του Υπουργείου Τ συριστικής 

Ανάπτυξης». 4 

Σύσταση Δημοτικού Νομικού Προσώπου με την 
επωνυμία «Σχολική Επιτροπή 19ου Νηπιαγωγείου 
Καλαμαριάς» στον Δήμο Καλαμαριάς του Νομού 

Θεσσαλονίκης. 5 

Σύσταση Δημοτικού Νομικού Προσώπου με την 
επωνυμία «Σχολική Επιτροπή 10ου Γυμνασίου 
Καλαμαριάς» στον Δήμο Καλαμαριάς του Νομού 
Θεσσαλονίκης. 6 


ΑΠΟΦΑΣΕΙ Σ 

Αριθμ. Δ17γ/04/157/Φ.Ν. 439.3 (1) 

Διαδικασία φύλαξης των οικονομικών προσφορών από 
την υποβολή μέχρι και την αποσφράγισή τους κατά 
την ανάθεση δημοσίων συμβάσεων μελετών και πα¬ 
ροχής συναφών υπηρεσιών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 90 του κωδικοποιητικού 
διατάγματος π.δ. 63/2005 για την Κυβέρνηση και τα 
κυβερνητικά Όργανα (Α'98). 

2. Τις διατάξεις της παρ. 8 του άρθρου 6 του ν. 3316/2005 
«Ανάθεση και εκτέλεση δημοσίων συμβάσεων εκπόνησης 
μελετών και παροχής συναφών υπηρεσιών και άλλες 
διατάξεις» (Α'42). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 


24 Οκτωβρίου 2006 

Άρθρο 1 

Πεδίο εφαρμογής 

Οι διατάξεις της παρούσας εφαρμόζονται στις διαδι¬ 
κασίες ανάθεσης μελετών ή παροχής συναφών υπηρε¬ 
σιών των άρθρων 6, 7 8 και 9 του ν. 3316/2005 και για 
το χρονικό διάστημα που μεσολαβεί από την υποβολή 
των φακέλων των προσφορών μέχρι την αποσφράγιση 
των οικονομικών προσφορών. 

Αρθρο 2 

Παραλαβή και φύλαξη των οικονομικών προσφορών 

1. Στις ανοικτές διαδικασίες του ν. 3316/2005, οι κλει¬ 
στοί φάκελοι των προσφορών, που περιέχουν και την 
οικονομική προσφορά των υποψηφίων και υποβάλλονται 
στην υπηρεσία πρωτοκόλλου της υπηρεσίας, η οποία 
διεξάγει το διαγωνισμό, παραλαμβάνονται κατά το νόμο 
και τις διατάξεις της προκήρυξης, σημειώνεται η ημέρα 
και ώρα παραλαβής στο πρωτόκολλο και ακολούθως 
τοποθετούνται, χωρίς υπαίτια καθυστέρηση, σε ερμάριο 
(φοριαμό) της υπηρεσίας, που διατίθεται αποκλειστικά 
για το σκοπό αυτό και για το οποίο το κλειδί κατέχει και 
φυλάσσει ο προϊστάμενος της υπηρεσίας, φροντίζοντας 
να μην έχει άλλο πρόσωπο πρόσβαση στο εσωτερικό 
του. 

2. Κατά τον ορισμένο χρόνο λήξης της προθεσμίας 
υποβολής των προσφορών, ο Πρόεδρος της Επιτροπής 
Διαγωνισμού ή μέλος της Επιτροπής που ορίζεται απ’ 
αυτόν ανοίγει, παρουσία του υπεύθυνου υπαλλήλου της 
προηγούμενης παραγρ. 1, το ερμάριο, παραλαμβάνει 
τους φακέλους που βρίσκονται σ’ αυτό και τους μετα¬ 
φέρει στην αίθουσα διεξαγωγής του διαγωνισμού. Για 
την παράδοση και παραλαβή των φακέλων υπογρά¬ 
φεται από τον υπάλληλο και τον Πρόεδρο της Ε.Δ. ή 
το μέλος της που παρέλαβε τους φακέλους, σχετική 
πράξη παράδοσης - παραλαβής, στην οποία αναφέρεται 
ότι: α) κατατέθηκε και παραλαμβάνεται συγκεκριμένος 
αριθμός φακέλων προσφορών και β) δεν παρατηρή¬ 
θηκε οποιοδήποτε πρόβλημα στη διαδικασία φύλαξης 
των φακέλων. Αν έχει επισυμβεί οποιοδήποτε γεγονός 
σχετικό με την φύλαξη των φακέλων άξιο αναφοράς, 
περιλαμβάνεται σχετική μνεία στην πράξη. 

3. Μετά το άνοιγμα, κατά τους όρους του νόμου και 
της προκήρυξης, των φακέλων των προσφορών από 
την Επιτροπή Διαγωνισμού, ο Πρόεδρος τοποθετεί τους 
φακέλους των οικονομικών προσφορών, οι οποίοι έχουν 

αριθμηθεί και μονογραφηθεί από τα μέλη της Επιτρο¬ 
πής, σε τυχόν διατιθέμενο χρηματοκιβώτιο της υπηρε¬ 
σίας, ή σε ερμάριο ή συρτάρι που μπορεί να κλειδωθεί, 
όπου και φυλάσσονται κλειδωμένα με αποκλειστική 
ευθύνη του μέχρις ότου αποσφραγισθούν κατά τους 
όρους της προκήρυξης. 

4. Όταν τηρείται η κλειστή διαδικασία, οι φάκελοι 
τεχνικής και οικονομικής προσφοράς υποβάλλονται από 
τους προεπιλεγέντες διαγωνιζόμενους στο πρωτόκολλο 
της Αναθέτουσας Αρχής και κατά τα λοιπά τηρείται η 
διαδικασία και οι ενέργειες των προηγουμένων παρα¬ 
γράφων. 

Αρθρο 3 

Παραλαβή και φύλαξη οικονομικών προσφορών 
κατά τη διαδικασία του άρθρου 6 

Στους διαγωνισμούς που διεξάγονται κατά τη δια¬ 
δικασία του άρθρου 6 του ν. 3316/05, οι φάκελοι της 
οικονομικής προσφοράς που υποβάλλονται από τους 
αναδόχους και συνοδεύουν την τεχνική προσφορά, σύμ¬ 
φωνα με τις διατάξεις των παρ. 7, 8 και 10 του πιο πάνω 
άρθρου, τίθενται, μετά την αρίθμηση και μονογραφή των 
μελών της Επιτροπής επ’ αυτών, σε χρηματοκιβώτιο, ή 
ερμάριο, ή συρτάρι της υπηρεσίας τηρουμένων κατά 
τα λοιπά των διατάξεων της παρ. 3 του προηγούμενου 
άρθρου. 

Αρθρο 4 
Έναρξη ισχύος 

Η παρούσα απόφαση ισχύει στους διαγωνισμούς 
στους οποίους θα κατατεθούν προσφορές μετά την 
1η Νοεμβρίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. 48286 (2) 

Ιδρυση Σχολής Προπονητών Ιστιοπλοΐας Β' κατη¬ 
γορίας. 

Ο ΥΦΥΠΟΥΡΓΟΣ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής» (ΦΕΚ Α' 101). 

β) Του π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
Α' 98). 

γ) Του π.δ. 77/1985 «Οργανισμός της Γ.Γ.Α.» (ΦΕΚ Α' 
28), όπως ισχύει. 

δ) Των άρθρων 53 και 136 παρ. 6 του ν. 2725/1999 (ΦΕΚ 
Α' 121), και των παρ. 22 και 23 του άρθρου 135, που προ¬ 
στέθηκαν με την παρ. 13 του άρθρου 77 του ν. 3057/2002 
(ΦΕΚ Α' 239). 

ε) Την υπ’ αριθμ. 28055/31.5.2001 κοινή απόφαση των 
Υπουργού Πολιτισμού και Υφυπουργού Οικονομικών 
«Διάθεση του ποσού και λειτουργία του Ειδικού Λογα¬ 
ριασμού Νο. 234372/1» (ΦΕΚ Β' 709). 

2. Την υπ’ αριθμ. 60498/20.12.2005 υπουργική απόφαση 


«Μεταβίβαση αρμοδιοτήτων Υφυπουργού και δικαιώμα¬ 
τος υπογραφής «Με εντολή Υφυπουργού»” στο Γενικό 
Γραμματέα Αθλητισμού και στους λοιπούς υπηρεσια¬ 
κούς παράγοντες» (ΦΕΚ Β' 1795). 

3. Τις υπάρχουσες ανάγκες σε προπονητικό δυναμικό 
στο άθλημα. 

4. Τα υπ’ αριθμ. 5244/2.2.2005, 4683/3.10.2005 και 
1595/18.9.2006 έγγραφα της Ε.Ι.Ο. και το υπ’ αριθμ. 
35925/1.8.2006 έγγραφο του Π.Α.Σ.Π.Ι., αποφασίζουμε: 

Ιδρύεται Σχολή Προπονητών Ιστιοπλοΐας Β' κατηγορί¬ 
ας η οποία θα λειτουργήσει στον Πειραιά από 6.11.2006 
έως 24.11.2006. 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

Αρθρο 1 

Επιτροπή Διοίκησης - Γραμματέας - Αρμοδιότητες 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Μπούκη Γεώργιο, υπάλληλος της Γ.Γ.Α., ως Πρόε¬ 
δρος. 

2. Μπάλιο Κωνσταντίνο, υπάλληλος της Γ.Γ.Α., ως μέ¬ 
λος. 

3. Γκάρτσου Ευαγγελία, υπάλληλος της Γ.Γ.Α., ως μέ¬ 
λος. 

4. Αδαμόπουλο Α., εκπρόσωπος της Ομοσπονδίας, ως 
μέλος. 

5. Παύλου Ευάγγελο, εκπρόσωπος του Συνδέσμου, 
ως μέλος. 

Γραμματέας της επιτροπής ορίζεται η υπάλληλος 
της Γενικής Γραμματείας Αθλητισμού, Ηλιοπούλου 
Βασιλική. 

Α. Η Επιτροπή Διοίκησης έχει τις ακόλουθες 
αρμοδιότητες: 

1. Σε συνεργασία με τον Διευθυντή της σχολής κα¬ 
ταρτίζει και υποβάλλει μέσω του Τμήματος Αθλητικής 
Επιμόρφωσης, για έγκριση στο Γ ενικό Γ ραμματέα Αθλη¬ 
τισμού, τον προϋπολογισμό της σχολής. Μετά τη λήξη 
της σχολής εγκρίνει τον οικονομικό απολογισμό ελέγ¬ 
χοντας τη νομιμότητα των παραστατικών. 

2. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από 
τον Διευθυντή, η επιτροπή διοίκησης προβαίνει στην 
επικύρωση των αποτελεσμάτων και καταρτίζει πίνακες 
επιτυχόντων και αποτυχόντων. 

Β. Ο/Η γραμματέας της σχολής μεριμνά για την 
συγκέντρωση των αιτήσεων και των δικαιολογητικών των 
υποψηφίων και συντάσσει σχετικό πίνακα, που παρέχεται 
από το αρμόδιο τμήμα Αθλητικής Επιμόρφωσης. Επίσης 
παραλαμβάνει και συμπληρώνει πίνακα με τα στοιχεία 
των υποψηφίων τον οποίο υποβάλει στο αρμόδιο 
τμήμα Αθλητικής Επιμόρφωσης για την αναζήτηση της 
ποινικής κατάστασης των υποψηφίων προπονητών. 
Ενημερώνει τα μέλη για τις συνεδριάσεις της επιτροπής 
και συντάσσει τα πρακτικά των συνεδριάσεων. 

Ο φάκελος της σχολής που πρέπει να περιέχει τις 
αιτήσεις με τα δικαιολογητικά των υποψηφίων, τον σχε¬ 
τικό πίνακα δικαιολογητικών, τα πρακτικά συνεδριάσεων 
της Επιτροπής, τον προϋπολογισμό και το αντίγραφο 
του απολογισμού, παραδίδεται εντός δύο (2) μηνών από 

τη λήξη της σχολής με ευθύνη του γραμματέα, στο 
αρμόδιο τμήμα Αθλητικής Επιμόρφωσης. 

Η διάρκεια λειτουργίας ιης επιτροπής διοίκησης της 
σχολής είναι πεντάμηνος από την υπογραφή της πα¬ 
ρούσας απόφασης. 

Αρθρο 2 

Διευθυντής - Αρμοδιότητες 

Διευθυντής της σχολής ορίζεται ο Σκλαβούνος Γεώρ- 
γιος, Καθηγητής Φυσικής Αγωγής. 

Ο Διευθυντής της σχολής έχει τις ακόλουθες 
αρμοδιότητες: 

- Καταρτίζει το πρόγραμμα σπουδών της σχολής το 
οποίο υποβάλλει για έγκριση στην επιτροπή Διοίκη- 
σης. 

- Εισηγείται το διδακτικό προσωπικό και τις ώρες 
διδασκαλίας αυτών. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύκλο 
αρμοδιοτήτων άλλου οργάνου, για το διδακτικό, ερ¬ 
γατικό και βοηθητικό προσωπικό, για την υλοποίηση 
του προγράμματος, τον έλεγχο των παρουσιών και των 
απουσιών των σπουδαστών και γενικά την τήρηση του 
κανονισμού λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμμένο 
πίνακα αποτελεσμάτων με τους επιτυχόντες και αποτυ- 
χόντες σπουδαστές της σχολής, καθώς και συγκεντρω¬ 
τικό πίνακα βαθμολογίας των μαθημάτων στα οποία 
εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλει στο τμήμα Αθλητικής Επιμόρφωσης. 

Άρθρο 3 

Διδακτικό Προσωπικό - Προσόντα 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή κατά πε¬ 
ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από το Διευθυντή της 
σχολής. Το εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με τον διευθυντή της σχολής. 

Το διδακτικό προσωπικό, υποχρεούται να παραδώσει στο 
διευθυντή της σχολής, τα αποτελέσματα των εξετάσεων μέσα 
σε διάστημα τριών (3) ημερών από τη διεξαγωγή τους. 

Αρθρο 4 

Λειτουργία της Σχολής 

1. Η επιτροπή διοίκησης της σχολής, με αιτιολογημένη 
απόφαση της, μπορεί να αλλάξει την ημερομηνία και τον 


τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής καλύπτονται με 
ισόποση έκτακτη επιχορήγηση από την Γ.Γ.Α. προς την 
οικεία ομοσπονδία, με βάση τον εγκεκριμένο προϋπολο¬ 
γισμό. Οι πληρωμές των δαπανών της σχολής γίνονται 
από την αρμόδια υπηρεσία της ομοσπονδίας, η οποία 
συντάσσει και τον οικονομικό απολογισμό της σχολής 
σε συνεργασία με την Επιτροπή Διοίκησης αυτής. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι δέκα (10) άτομα. 

Άρθρο 5 

Προϋποθέσεις συμμετοχής 

Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με την 
παρούσα απόφαση. 

Στη σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 
8 του ν. 2683/1999 σε συνδυασμό με τα κωλύματα που 
προβλέπονται από το άρθρο 3 του ν. 2725/1999 όπως 
τροποποιήθηκε και συμπληρώθηκε με το αρθ. 1 του ν. 
2858/2000. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το Διευθυντή και 
το γραμματέα πριν από την έναρξη λειτουργίας της 
σχολής. 

Άρθρο 6 

Υποχρεώσεις σπουδαστών - Χορήγηση διπλώματος 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ’ όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το Διευθυντή της. 

3. Οι σπουδαστές που θα υπερβούν σε απουσίες το 
10% των ωρών των θεωρητικών και των πρακτικών μα¬ 
θημάτων, δεν δικαιούνται να λάβουν μέρος στις εξετά¬ 
σεις και κατά συνέπεια απορρίπτονται. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

Άρθρο 7 

Ειδικά προσόντα συμμετοχής 

Τη σχολή μπορούν να παρακολουθήσουν όσοι: 

Έχουν άδεια ασκήσεως επαγγέλματος προπονητή γ' 
κατηγορίας και έχουν εργαστεί ως προπονητές απο¬ 
δεδειγμένα για τουλάχιστον τρία (3) έτη. 

Άρθρο 8 

Δικαιολογητικά συμμετοχής 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο Γραμματικών Γνώσεων (εξατάξιου Γυ- 
μνασίου ή Λυκείου ή άλλης ισότιμης σχολής ή πτυχίο 
ΤΕΙ ή πτυχίο ΑΕΙ). 

4. Ποινική Κατάσταση του ενδιαφερομένου (ζητείται 
από την Γενική Γραμματεία Αθλητισμού). 

5. Υπεύθυνη δήλωση (άρθρο 8 ν. 1599/1986) «περί μη 
άσκησης ποινικής δίωξης και περί μη παραπομπής σε 
ποινική δίκη». 

6. Φωτοτυπία αστυνομικής ταυτότητας (δύο όψεις). 

Η αίτηση με τα επισυναπτόμενα δικαιολογητικά, τα 

οποία πρέπει να είναι επικυρωμένα, κατατίθενται του¬ 
λάχιστον επτά (7) ημέρες πριν την ημερομηνία έναρξης 
λειτουργίας της σχολής, στη Γ ενική Γ ραμματεία Αθλη¬ 
τισμού - Κηφισίας 7 Τ.Θ. 14305, Τ.Κ. 115 23 Αθήνα. 

Κάθε θέμα που δεν προβλέπεται στην παρούσα 
απόφαση, θα ρυθμίζεται με απόφαση της επιτροπή 
διοίκησης της σχολής και τα πλέον εξαιρετικά θέματα 
με απόφαση του Γ ενικού Γ ραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2006 

Με εντολή Υφυπουργού 
Ο Γ ενικός Γ ραμματέας Αθλητισμού 
ΣΤΑΥΡΟΣ ΔΟΥΒΗΣ 

-♦- 

Αριθμ. 48287 (3) 

Ίδρυση Σχολής Προπονητών Ιστιοπλοΐας 
Γ' Κατηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής» (ΦΕΚ Α' 101). 

β) Του π.δ. 63/2005 « Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
Α' 98). 

γ) Του π.δ. 77/1985 «Οργανισμός της Γ.Γ.Α.» (ΦΕΚ Α' 
28), όπως ισχύει. 

δ) Των άρθρων 53 και 136 παρ. 6 του ν. 2725/1999 
(ΦΕΚ Α' 121), και των παρ. 22 και 23 του άρθρου 135, 
που προστέθηκαν με την παρ. 13 του άρθρου 77 του ν. 
3057/2002 (ΦΕΚ Α' 239). 

ε) Την υπ’ αριθμ. 28055/31.5.2001 κοινή απόφαση των 
Υπουργού Πολιτισμού και Υφυπουργού Οικονομικών 
«Διάθεση του ποσού και λειτουργία του Ειδικού Λογα¬ 
ριασμού Νο 234372/1» (ΦΕΚ Β' 709). 

2. Την υπ’ αριθμ. 60498/20.12.2005 υπουργική απόφαση 
«Μεταβίβαση αρμοδιοτήτων Υφυπουργού και δικαιώμα¬ 
τος υπογραφής «Με εντολή Υφυπουργού» 1 στο Γενικό 
Γ ραμματέα Αθλητισμού και στους λοιπούς υπηρεσια¬ 
κούς παράγοντες.» (ΦΕΚ Β' 1795). 

3. Τις υπάρχουσες ανάγκες σε προπονητικό δυναμικό 
στο άθλημα. 

4. Τα υπ’ αριθμ. 5244/2.2.2005, 4683/3.10.2005 και 
1595/18.9.2006 έγγραφα της Ε.Ι.Ο. και το υπ’ αριθμ. 
35925/1.8.2006 έγγραφο του Π.Α.Σ.Π.Ι., αποφασίζουμε: 

Ιδρύεται Σχολή Προπονητών Ιστιοπλοΐας Γ’ κατηγορίας 
η οποία θα λειτουργήσει στον Πειραιά από 27.11.2006 
έως 15.12.2006. 

Η διοίκηση, η διεύθυνση, η λειτουργία χης σχολής και 
κάθε άλλη λεπτομέρεια καθορίζονται ως εξής: 


Αρθρο 1 

Επιτροπή Διοίκησης - Γ ραμματέας - Αρμοδιότητες 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Παπαρούπα Καλλιόπη, υπάλληλος της Γ.Γ.Α., ως 
Πρόεδρος. 

2. Πλακιά Όλγα, υπάλληλος της Γ.Γ.Α., ως μέλος. 

3. Μάρα Σοφία, υπάλληλος της Γ.Γ.Α., ως μέλος. 

4. Αδαμόπουλο Α., εκπρόσωπος της Ομοσπονδίας, ως 
μέλος. 

5. Δανέζη Θεολόγο, εκπρόσωπος του Συνδέσμου, ως 
μέλος Γ ραμματέας της επιτροπής ορίζεται ο υπάλλη¬ 
λος της Γενικής Γραμματείας Αθλητισμού, Πολυζώης 
Αριστομένης. 

Α. Η Επιτροπή Διοίκησης έχει τις ακόλουθες 
αρμοδιότητες: 

1. Σε συνεργασία με τον Διευθυντή της σχολής κα¬ 
ταρτίζει και υποβάλλει μέσω του Τμήματος Αθλητικής 
Επιμόρφωσης, για έγκριση στον Γενικό Γραμματέα 
Αθλητισμού, τον προϋπολογισμό της σχολής. Μετά τη 
λήξη της σχολής εγκρίνει τον οικονομικό απολογισμό 
ελέγχοντας την νομιμότητα των παραστατικών. 

2. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από το 
Διευθυντή, η επιτροπή διοίκησης προβαίνει στην επι¬ 
κύρωση των αποτελεσμάτων και καταρτίζει πίνακες 
επιτυχόντων και αποτυχόντων. 

Β. Ο/Η γραμματέας της σχολής μεριμνά για την 
συγκέντρωση των αιτήσεων και των δικαιολογητικών των 
υποψηφίων και συντάσσει σχετικό πίνακα, που παρέχεται 
από το αρμόδιο τμήμα Αθλητικής Επιμόρφωσης. Επίσης 
παραλαμβάνει και συμπληρώνει πίνακα με τα στοιχεία 
των υποψηφίων τον οποίο υποβάλει στο αρμόδιο 
τμήμα Αθλητικής Επιμόρφωσης για την αναζήτηση της 
ποινικής κατάστασης των υποψηφίων προπονητών. 
Ενημερώνει τα μέλη για τις συνεδριάσεις της επιτροπής 
και συντάσσει τα πρακτικά των συνεδριάσεων. 

Ο φάκελος της σχολής που πρέπει να περιέχει τις 
αιτήσεις με τα δικαιολογητικά των υποψηφίων, τον σχε¬ 
τικό πίνακα δικαιολογητικών, τα πρακτικά συνεδριάσεων 
της Επιτροπής, τον προϋπολογισμό και το αντίγραφο 
του απολογισμού, παραδίδεται εντός δύο (2) μηνών από 
τη λήξη της σχολής με ευθύνη του γραμματέα, στο 
αρμόδιο τμήμα Αθλητικής Επιμόρφωσης. 

Η διάρκεια λειτουργίας χης επιτροπής διοίκησης χης 
σχολής είναι πεντάμηνος από την υπογραφή της πα¬ 
ρούσας απόφασης. 

Άρθρο 2 

Διευθυντής - Αρμοδιότητες 

Διευθυντής της σχολής ορίζεται ο Σκλαβούνος Γεώρ- 
γιος, Καθηγητής Φυσικής Αγωγής. 

Ο Διευθυντής της σχολής έχει τις ακόλουθες αρμο¬ 
διότητες: 

- Καταρτίζει το πρόγραμμα σπουδών της σχολής το 
οποίο υποβάλλει για έγκριση στην επιτροπή Διοίκη¬ 
σης. 

- Εισηγείται το διδακτικό προσωπικό και τις ώρες 
διδασκαλίας αυτών. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύκλο 
αρμοδιοτήτων άλλου οργάνου, για το διδακτικό, ερ¬ 
γατικό και βοηθητικό προσωπικό, για την υλοποίηση 
του προγράμματος, τον έλεγχο των παρουσιών και των 
απουσιών των σπουδαστών και γενικά την τήρηση του 
κανονισμού λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμμένο 
πίνακα αποτελεσμάτων με τους επιτυχόντες και αποτυ- 
χόντες σπουδαστές της σχολής, καθώς και συγκεντρω¬ 
τικό πίνακα βαθμολογίας των μαθημάτων στα οποία 
εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλει στο τμήμα Αθλητικής Επιμόρφωσης. 

Άρθρο 3 

Διδακτικό προσωπικό - Προσόντα 

Το διδακτικό - εκπαιδευτικό προσωπικό αποτελούν άτο¬ 
μα που είναι μέλη Διδακτικού Επιστημονικού Προσωπικού 
(Δ.Ε.Π.) και Ειδικού Επιστημονικού Διδακτικού Προσωπικού 
(Ε.Ε.ΔΙ.Π.) του Πανεπιστημίου, ή κατά περίπτωση πρόσωπα 
ειδικών γνώσεων ανάλογου επιπέδου που κρίνονται κα¬ 
τάλληλα από το Διευθυντή της σχολής. Το εκπαιδευτικό 
προσωπικό συνεργάζεται για κάθε θέμα, που αφορά στην 
ομαλή ενάσκηση των καθηκόντων του και την εύρυθμη 
λειτουργία της σχολής με τον διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 

Αρθρο 4 

Λειτουργία της Σχολής 

1. Η επιτροπή διοίκησης της σχολής, με αιτιολογημένη 
απόφαση της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής καλύπτονται με 
ισόποση έκτακτη επιχορήγηση από τη Γ.Γ.Α. προς την 
οικεία ομοσπονδία, με βάση τον εγκεκριμένο προϋπολο¬ 
γισμό. Οι πληρωμές των δαπανών της σχολής γίνονται 
από την αρμόδια υπηρεσία της ομοσπονδίας, η οποία 
συντάσσει και τον οικονομικό απολογισμό της σχολής 
σε συνεργασία με την Επιτροπή Διοίκησης αυτής. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι δέκα (10) άτομα. 

Αρθρο 5 

Προϋποθέσεις συμμετοχής 

Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 


Σύνδεσμο Προπονητών και οριστικοποιούνται με την 
παρούσα απόφαση. 

Στη σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 
8 του ν. 2683/1999 σε συνδυασμό με τα κωλύματα που 
προβλέπονται από το άρθρο 3 του ν. 2725/1999 όπως 
τροποποιήθηκε και συμπληρώθηκε με το αρθ. 1 του ν. 
2858/2000. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το Διευθυντή και 
το γραμματέα πριν από την έναρξη λειτουργίας της 
σχολής. 

Αρθρο 6 

Υποχρεώσεις σπουδαστών - Χορήγηση διπλώματος 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ’ όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το Διευθυντή της. 

3. Οι σπουδαστές που θα υπερβούν σε απουσίες το 
10% των ωρών των θεωρητικών και των πρακτικών μα¬ 
θημάτων, δεν δικαιούνται να λάβουν μέρος στις εξετά¬ 
σεις και κατά συνέπεια απορρίπτονται. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

Αρθρο 7 

Ειδικά προσόντα συμμετοχής 

Τη σχολή μπορούν να παρακολουθήσουν όσοι: 

1. Έχουν συμπληρώσει το 21° έτος της ηλικίας και είναι 
μέχρι ηλικίας 55 ετών. 

2. Έχουν αθλητικό δελτίο για οκτώ (8) έτη με αποδε¬ 
δειγμένη συμμετοχή σε τέσσερα (4) τουλάχιστον πα¬ 
νελλήνια πρωταθλήματα τα 6 τελευταία χρόνια. 

3. Έχουν άδεια οδήγησης ταχύπλοου σκάφους. 

Αρθρο 8 

Δικαιολογητικά συμμετοχής 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο Γραμματικών Γνώσεων (εξατάξιου Γυ- 
μνασίου ή Λυκείου ή άλλης ισότιμης σχολής ή πτυχίο 
ΤΕΙ ή πτυχίο ΑΕΙ). 

4. Ποινική Κατάσταση του ενδιαφερομένου (ζητείται 
από την Γ ενική Γ ραμματεία Αθλητισμού). 

5. Υπεύθυνη δήλωση (άρθρο 8 ν. 1599/1986) «περί μη 
άσκησης ποινικής δίωξης και περί μη παραπομπής σε 
ποινική δίκη». 

6. Φωτοτυπία αστυνομικής ταυτότητας (δύο όψεις). 

Η αίτηση με χα επισυναπτόμενα δικαιολογητικά, χα 

οποία πρέπει να είναι επικυρωμένα, κατατίθενται του¬ 
λάχιστον επτά (7) ημέρες πριν την ημερομηνία έναρξης 
λειτουργίας της σχολής, στη Γ ενική Γ ραμματεία Αθλη¬ 
τισμού - Κηφισίας 7 Τ.Θ. 14305 Τ.Κ. 115 23 Αθήνα. 

Κάθε θέμα που δεν προβλέπεται στην παρούσα 
απόφαση, θα ρυθμίζεται με απόφαση της επιτροπή 
διοίκησης της σχολής και τα πλέον εξαιρετικά θέματα 
με απόφαση του Γ ενικού Γ ραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2006 

Με εντολή Υφυπουργού 
Ο Γενικός Γραμματέας Αθλητισμού 
ΣΤΑΥΡΟΣ ΔΟΥΒΗΣ 

-♦- 

Αριθμ. 12949 (4) 

Τροποποίηση απόφασης «Μεταβίβασης αρμοδιοτήτων 
στη Γενική Γραμματέα του Υπουργείου Τουριστικής 
Ανάπτυξης». 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το πρώτο άρθρο του π.δ. 63/2005 
(ΦΕΚ 98/Α/22.4.2005). 

2. Το ν. 3270/2004 (ΦΕΚ 187/11.10.2004) «περί Αρμο¬ 
διοτήτων του Υπουργείου Τουριστικής Ανάπτυξης και 
θεμάτων τουρισμού». 

3. Τις διατάξεις του π.δ. 122/2004 (ΦΕΚ 85/Α/2004) «περί 
Ανασύστασης του Υπουργείου Τουρισμού». 

4. Τις διατάξεις του π.δ. 149/2005 (ΦΕΚ 86/Α/2004) «Ορ¬ 
γανισμός του Υπουργείου Τουριστικής Ανάπτυξης». 

5. Το π.δ. 33/2006 (ΦΕΚ 35/Α/15.2.2006) «Ορισμός μελών 
της Κυβέρνησης και Υφυπουργών». 

6. Το π.δ. 343/2001 «Οργανισμός Διάρθρωσης Υπηρε¬ 
σιών του Ελληνικού Οργανισμού Τουρισμού». 

7. Την υπ’ αριθμ. 5223/2.5.2006 υπουργική απόφαση 
«περί μεταβίβασης αρμοδιοτήτων στη Γ ενική Γ ραμματέα 
του Υπουργείου Τουριστικής Ανάπτυξης». 

8. Την ανάγκη διασφάλισης της εύρυθμης και απο¬ 
δοτικής λειτουργίας των Υπηρεσιών του Υπουργείου 
Τουριστικής Ανάπτυξης. 

9. Το γεγονός ότι με την παρούσα Απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Τροποποιούμε την υπ’ αριθμ. 5223/2.5.2006 (ΦΕΚ 542/ 
Β/2.5.2006) απόφαση «μεταβίβαση αρμοδιοτήτων στη 
Γενική Γραμματέα του Υπουργείου Τουριστικής Ανά¬ 
πτυξης» ως ακολούθως: 

Μεταβιβάζουμε στη Γενική Γραμματέα του Υπουρ¬ 
γείου Τουριστικής Ανάπτυξης το δικαίωμα υπογραφής, 
για έγκριση μετακινήσεων εσωτερικού και εξωτερικού, 
της Υπουργού, της Γ ενικής Γραμματέως και του Ειδικού 
Γραμματέα του Υπουργείου Τουριστικής Ανάπτυξης, 
καθώς και του Προέδρου και μελών του Δ.Σ., του Γε¬ 
νικού Γραμματέα και Διευθύνοντος Συμβούλου, κατά 
περίπτωση, των εποπτευομένων Νομικών Προσώπων 
του οικείου Υπουργείου. 

Κατά τα λοιπά ισχύει η υπ’ αριθμ. 5223/2.5.2006 υπουρ¬ 
γική απόφαση (ΦΕΚ 542/Β/2.5.2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 


Αριθμ. 46579 (5) 

Σύσταση Δημοτικού Νομικού Προσώπου με την επω¬ 
νυμία «Σχολική Επιτροπή 19ου Νηπιαγωγείου Καλα¬ 
μαριάς» στον Δήμο Καλαμαριάς του Νομού Θεσσα¬ 
λονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις του άρθρου 203 του π.δ. 410/1995 
(Δ.Κ.Κ.). 

2. Τις διατάξεις του άρθρου 5 του ν. 1894/1990 (ΦΕΚ 
110/Α/1990). 

3. Τις διατάξεις της παρ. 10 του άρθρου 6 του 
ν. 2503/1997. 

4. Την υπ’ αριθμ. 368/2006 απόφαση του Δημοτικού 
Συμβουλίου Καλαμαριάς. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύθηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφαση μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

1. Συστήνουμε Δημοτικό Νομικό Πρόσωπο με την επω¬ 
νυμία «Σχολική Επιτροπή 19ου Νηπιαγωγείου Καλαμαρι¬ 
άς» στο Δήμο Καλαμαριάς του Νομού Θεσσαλονίκης». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται από 
το Δήμο Καλαμαριάς για την κάλυψη των δαπανών λει¬ 
τουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ,λ.π. 

β) Η καταβολή της αμοιβής στις καθαρίστριες του 
σχολείου. 

γ) Η εκτέλεση έργων για την επισκευή και συντήρηση 
του σχολικού κτιρίου και του κάθε είδους εξοπλισμού 
του. 

δ) Η ανάθεση λειτουργίας του σχολικού κτιρίου και η 
διαχείριση των εσόδων που προέρχονται από αυτό. 

ε) Η υποβολή εισηγήσεων προς την αρμόδια Διεύθυν¬ 
ση Πρωτοβάθμιας Εκπαίδευσης για τον εφοδιασμό του 
σχολείου και της βιβλιοθήκης του με έπιπλα ή άλλα είδη 
εξοπλισμού από τον ΟΣΚ και με βιβλία από το ΥΠΕΠΘ 
αντίστοιχα. 

στ) Η λήψη κάθε άλλου μέτρου που κρίνεται αναγκαίο 
για τη λειτουργία της διοικητικής λειτουργίας των σχο¬ 
λικών μονάδων. 

3. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 
8 του άρθρου 5 του ν. 1894/1990. 

4. Πόροι της Σχολικής επιτροπής είναι: 

α) Η ετήσια επιχορήγηση του Δήμου Καλαμαριάς. 

β )Η ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Τα έσοδα από την εκμετάλλευση του σχολικού 
κυλικείου. 

ε) Τα έσοδα από κάθε άλλη νόμιμη πηγή. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Το Νομικό Πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός κωλύεται από 
τον Αντιπρόεδρο. 

6. Κάλυψη δαπάνης: Από τις διατάξεις της απόφα¬ 
σης αυτής προκαλείται δαπάνη σε βάρος του προϋπο¬ 
λογισμού του Δήμου Καλαμαριάς ύψους τουλάχιστον 
20.000,00 €, που έχει εγγράφει στον ΚΑ. 00/6711 - 01 του 
προϋπολογισμού οικονομικού έτους 2006, για την επι¬ 
χορήγηση της Σχολικής Επιτροπής από το ΥΠ.Ε.Σ.Δ.Δ.Α, 
για το τρέχον έτος. 

Για καθένα από τα επόμενα έτη θα υπάρξει πρόβλεψη 
ανάλογης πίστωσης στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Οκτωβρίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 
-♦- 

Αριθμ. 46577 (6) 

Σύσταση Δημοτικού Νομικού Προσώπου με την επωνυ¬ 
μία «Σχολική Επιτροπή 10ου Γυμνασίου Καλαμαριάς» 
στον Δήμο Καλαμαριάς του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις του άρθρου 203 του π.δ. 410/1995 
(Δ.Κ.Κ.). 

2. Τις διατάξεις του άρθρου 5 του ν. 1894/1990 (ΦΕΚ 
110/Α/1990). 

3. Τις διατάξεις της παρ. 10 του άρθρου 6 του 
ν. 2503/1997. 

4. Την υπ’ αριθμ. 367/2006 απόφαση του Δημοτικού 
Συμβουλίου Καλαμαριάς. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύθηκε στο ΦΕΚ 
1339/τ.Β76.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφαση μας «περί ορισμού εισηγητών και μεταβίβαση 
εξουσίας υπογραφής «Με Εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Σχολική Επιτροπή 10ου Γυμνασίου Καλαμαριάς» 
στο Δήμο Καλαμαριάς του Νομού Θεσσαλονίκης. 


2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται από 
τον Δήμο Καλαμαριάς για την κάλυψη των δαπανών λει¬ 
τουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ,λ.π. 

β )Η καταβολή της αμοιβής στις καθαρίστριες του 
σχολείου. 

γ) Η εκτέλεση έργων για την επισκευή και συντήρηση 
του σχολικού κτιρίου και του κάθε είδους εξοπλισμού 
του. 

δ) Η ανάθεση λειτουργίας του σχολικού κτιρίου και η 
διαχείριση των εσόδων που προέρχονται από αυτό. 

ε) Η υποβολή εισηγήσεων προς την αρμόδια Διεύθυν¬ 
ση Δευτεροβάθμιας Εκπαίδευσης για τον εφοδιασμό 
του σχολείου και της βιβλιοθήκης του με έπιπλα ή άλλα 
είδη εξοπλισμού από τον ΟΣΚ και με βιβλία από το 
ΥΠΕΠΘ αντίστοιχα. 

στ) Η λήψη κάθε άλλου μέτρου που κρίνεται αναγκαίο 
για την λειτουργία της διοικητικής λειτουργίας των 
σχολικών μονάδων. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του ν. 1894/1990. 

4. Πόροι της Σχολικής επιτροπής είναι: 

α) Η ετήσια επιχορήγηση του Δήμου Καλαμαριάς. 

β) Η ετήσια επιχορήγηση του κράτους. 

γ) Κάθε είδους εισφορές δωρεές, κληρονομιές και 
κληροδοσίες. 

δ) Τα έσοδα από την εκμετάλλευση του σχολικού 
κυλικείου. 

ε) Τα έσοδα από κάθε άλλη νόμιμη πηγή. 

5. Το Νομικό Πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός κωλύεται από 
τον Αντιπρόεδρο. 

6. Κάλυψη δαπάνης: Από τις διατάξεις της απόφα¬ 
σης αυτής προκαλείται δαπάνη σε βάρος του προϋπο¬ 
λογισμού του Δήμου Καλαμαριάς ύψους τουλάχιστον 
30.000,00 €, που έχει εγγράφει στον Κ.Α. 00/6711 - 01 του 
προϋπολογισμού οικονομικού έτους 2006, για την επι¬ 
χορήγηση της Σχολικής Επιτροπής από το ΥΠ.Ε.Σ.Δ.Δ.Α, 
για το τρέχον έτος. 

Για καθένα από τα επόμενα έτη θα υπάρξει πρόβλεψη 
ανάλογης πίστωσης στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Οκτωβρίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 6υτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή 0Θ: 


Τεύχος 

Περίοδος 

ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίετηθΐ: ΙΚ1ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) Θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίόΓΠόί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Γιΐΐρ://νννννν· 0 ΐ.ατ - ί-ιτιώΙ: ν/θί)ΐτΐ35ΐθΐ , @θί.ί|ΐ' 













